section_heading: Topljivost i elektrovodljivost
paragraph_text: Hidroksidi se razlikuju po topljivosti, a topljivost slabije topljivih hidroksida ovisi o pH otopine. Topljivost hidroksida opada zaluživanjem otopine. Povisi li se pH otopine za jedan, topljivost hidroksida dvovalentnih metala smanji se 100 puta. Kada otopina zaluživanjem postane zasićena, hidroksid se taloži. Neki hidroksidi se talože već u kiseloj otopini, dok je za taloženje nekih drugih hidroksida potrebno otopinu jako zalužiti.